ประกาศคณะกรรมการควบคุมการขนส่งทางบกประจำจังหวัดพระนครศรีอยุธยา ฉบับที่ 77 (พ.ศ. 2549) เรื่อง กำหนดเส้นทางสำหรับการขนส่งประจำทางด้วยรถโดยสาร

ประกาศคณะกรรมการควบคุมการขนส่งทางบก
ประกาศคณะกรรมการควบคุมการขนส่งทางบก
ประจำจังหวัดพระนครศรีอยุธยา
ฉบับที่
๗๗ (พ.ศ. ๒๕๔๙)
เรื่อง
กำหนดเส้นทางสำหรับการขนส่งประจำทางด้วยรถโดยสาร[๑]
 

ด้วย คณะกรรมการควบคุมการขนส่งทางบกประจำจังหวัดพระนครศรีอยุธยา
ได้พิจารณาเห็นสมควรให้กำหนดเส้นทางสำหรับการขนส่งประจำทางด้วยรถโดยสารขึ้น เพื่อเป็นการอำนวยความสะดวกให้แก่ประชาชนต่อไป

ฉะนั้น อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดพระนครศรีอยุธยา ในการประชุมครั้งที่
๓/๒๕๔๘ เมื่อวันที่ ๓๑ สิงหาคม ๒๕๔๘ และได้รับอนุมัติจากคณะกรรมการควบคุมการขนส่งทางบกกลาง
ในการประชุมครั้งที่ ๑๒/๒๕๔๙ เมื่อวันที่ ๔ กรกฎาคม ๒๕๔๙ จึงให้กำหนดเส้นทางรถโดยสารประจำทาง
หมวด ๔ จังหวัดพระนครศรีอยุธยา สายที่ ๒๔๓๕ พระนครศรีอยุธยา-บ้านชุ้ง-บ้านไร่ โดยให้ใช้รายละเอียดเส้นทาง
ดังนี้

สายที่ ๒๔๓๕ พระนครศรีอยุธยา-บ้านชุ้ง-บ้านไร่
เริ่มต้นจากสถานีขนส่งผู้โดยสารจังหวัดพระนครศรีอยุธยา
ไปตามถนนโรจนะ ถึงเจดีย์วัดสามปลื้ม แยกขวาไปตามทางหลวงแผ่นดินหมายเลข ๓๐๕๘ ผ่านสถานพินิจเด็ก
วัดดุสิตดาราม แยกขวาไปตามทางหลวงชนบท แยกซ้ายไปตามทางหลวงแผ่นดินหมายเลข ๓๐๖๑ ผ่านสี่แยกช่างแสงไปตามทางหลวงชนบท
แยกซ้ายไปตามทางหลวงแผ่นดินหมายเลข ๓๒ แยกขวาไปตามทางหลวงแผ่นดินหมายเลข ๓๐๖๓ แยกขวาไปตามทางหลวงชนบทหมายเลข
อย ๓๐๐๕ ผ่านองค์การบริหารส่วนตำบลบ่อโพง วัดบ้านดาบ โรงเรียนมาบพระจันทร์ โรงเรียนหนองโคก
ผ่านแยกทางหลวงแผ่นดินหมายเลข ๓๒๙ ไปตามทางหลวงชนบท ถึงวัดบ้านชุ้ง แยกขวาไปตามทางหลวงชนบท
ไปสุดเส้นทาง ณ สถานที่จอดรถโดยสารประจำทางบ้านไร่


ประกาศ
ณ วันที่ ๒๔ กรกฎาคม พ.ศ. ๒๕๔๙
สมชาย
ชุ่มรัตน์
ผู้ว่าราชการจังหวัดพระนครศรีอยุธยา
ประธานกรรมการควบคุมการขนส่งทางบก
ประจำจังหวัดพระนครศรีอยุธยา











































นันทนา/ผู้จัดทำ
๒๗ กันยายน ๒๕๔๙

[๑]
ราชกิจจานุเบกษา เล่ม ๑๒๓/ตอนที่ ๙๙ ง/หน้า ๑๖๗/๒๑ กันยายน ๒๕๔๙